ཨ་མེ་རི་ཀས་ཕྱིར་འཐེན་བྱས་ན་ག་རེ་སྟོན་གྱི་ཡོད་པ་རེད་དམ།པེ་ཅིང་ཕྱོགས་ནས་ཨེ་ཤི་ཡི་སྒྲོམ་གཞི་ནང་གི་གོ་གནས་མཐོ་ཤོས་ཡིན་པའི་ཨ་རིའི་ཚབ་བྱས་ཏེ་གཞི་ནས་རང་ཉིད་ཀྱི་མངོན་འདོད་འགྲུབ་པའི་གོ་སྐབས་ཞིག་ཐོབ་རེ་བྱེད་ཀྱི་ཡོད་པར་ཐེ་ཚོམ་མི་དགོས།གཙོ་བོ་རྒྱ་ནག་གིས་རང་ཉིད་ཀྱི་སྟོབས་ཤུགས་བེད་སྤྱོད་ཇི་ལྟར་གཏོང་མིན་དང་།ཨེ་ཤི་ཡའི་རྒྱལ་ཁབ་རྣམས་ཀྱིས་དེ་ལ་ལན་འདེབས་ཇི་ལྟར་བྱེད་མིན་ལ་ཐུག་ཡོད།གལ་སྲིད་རྒྱ་ནག་ཕྱོགས་ནས་འགོ་གཙོའི་གནང་སྟངས་དེ་ལག་པ་ཡང་པོ་ཞི་འཇམ་བྱས་པ་ཡིན་ན།མོན་རོའོ་རིང་ལུགས་ཀྱི་མ་དཔེ་ཁོང་ཚོའི་ཁྱིམ་མཚེས་རྒྱལ་ཁབ་རྣམས་ཀྱིས་རྒྱ་ནག་གི་འགོ་གཙོ་བྱེད་པའི་གནས་བབས་ངོས་ལེན་བྱེད་འདོད་ཡོད་པ་དང་།ཨ་མེ་རི་ཀ་མེད་ཀྱང་མངའ་ཁུལ་དེ་ཚ་ཚ་འུར་འུར་ངང་གང་ལ་གང་འཚམ་ཡག་པོ་ཡོང་སྲིད།འོན་ཀྱང་།གལ་སྲིད་རྒྱ་ནག་གི་འགོ་གཙོའི་གནང་སྟངས་དེ་རྩུབ་པོ་དང་དྲག་གནོན་ཅན་ཞིག་ཡིན་ན།དམིགས་བསལ་འཇར་པན་དང་།རྒྱ་གར་གཉིས་ཀྱིས་མཚོན་པའི་སྟོབས་ཆེན་རྒྱལ་ཁབ་ཁག་གིས་རྒྱ་ནག་གི་འགོ་གཙོ་བྱེད་རྒྱུར་གདོང་ལེན་དྲག་པོ་བྱེད་རྒྱུ་རེད།དེ་འདྲ་བྱུང་པ་ཡིན་ན་ཨེ་ཤི་ཡའི་མ་འོངས་པ་དེ་མངའ་ཁུལ་དེའི་སྟོབས་ཆེན་རྒྱལ་ཁབ་དབར་གྱི་རྩོད་རྙོག་གིས་མུན་ནག་ནང་ཁྲིད་ཀྱི་རེད།